GL เชือดโหด “เม่าไทย” ปิดโลว์ 23.5 บาทฉุดนักเล่นดิ่งเหวลึก 12%
GL เชือดโหด "เม่าไทย" ปิดโลว์ 23.5 บาทฉุดนักเล่นดิ่งเหวลึก 12% โดยราคาปิดตลาดวันนี้ (27 ก.ย.) อยู่ที่ 23.50 บาท ลบ 0.80 บาท หรือ 3.29% สูงสุดที่ 26.25 บาท ต่ำสุดที่ 23.50 บาท ด้วยมูลค่าซื้อขาย 3.39 พันล้านบาท ขณะที่ดัชนีตลาดหุ้นโดยรวมบวก 0.03%
27 ก.ย. 2560

ผู้สื่อข่าวรายงานว่า ราคาหุ้นบริษัท กรุ๊ปลีส จำกัด (มหาชน) หรือ GL ปิดตลาดวันนี้อยู่ที่ 23.50 บาท ลบ 0.80 บาท หรือ 3.29% สูงสุดที่ 26.25 บาท ต่ำสุดที่ 23.50 บาท ด้วยมูลค่าซื้อขาย 3.39 พันล้านบาท ขณะที่ดัชนีตลาดหุ้นโดยรวมบวก 0.03%
ทั้งนี้จากการตรวจสอบข้อมูลของ “ข่าวหุ้นธุรกิจออนไลน์” พบว่า ในวันนี้ (27 ก.ย.) ราคาหุ้น GL เปิดตลาดที่ระดับ 25.00 บาท ปรับตัวขึ้นจากวันก่อน (26 ก.ย.) ซึ่งราคาอยู่ที่ 24.30 บาท ต่อมาเมื่อเวลา 10.07 น. ราคาหุ้นได้ปรับตัวขึ้นสูงสุดที่ราคา 26.25 บาท หลังจากนั้นราคาหุ้นได้มีการปรับตัวลงมาอย่างต่อเนื่องจนปิดตลาดภาคเช้าที่ 24.40 บาท
สำหรับการซื้อขายในภาคบ่าย ราคาหุ้นยังเคลื่อนไหวอยู่ที่ระดับ 24.40 บาท และปิดตลาดวันนี้ที่ราคา 23.50 บาท ซึ่งเป็นระดับต่ำสุดของวัน
โดยจะเห็นได้ว่า ราคาหุ้น GL ในวันนี้ปรับตัวขึ้นสูงสุดที่ระดับ 26.25 บาท ขณะที่ราคาปรับตัวลงต่ำสุดที่ระดับ 23.50 บาท ซึ่งราคาหุ้นสูงสุดและต่ำสุดต่างกันถึง 2.75 บาท หรือคิดเป็นการเปลี่ยนแปลงถึง 11.70% เท่ากับว่านักลงทุนที่เข้าซื้อหุ้น GL ในระดับสูงสุด (26.25 บาท) และยังไม่ได้ทำการขายหุ้นออกมาในวันนี้จะขาดทุนมากถึง 2.75 บาทต่อหุ้น เมื่อเทียบกับราคาปิดตลาดวันนี้ (27 ก.ย.60)